105  Ar Werc'hez a voe lezet gant Jezuz war an douar, evit frealzi  ha santelaat nann hepken an Ebestel met ivez an holl gristenien. Ha n'eo ket Mari, ken sentus ha ker santel ha ma'z eo a gilo rak he dever.  A-dra-sur e kar chom sioul da bedi en he zi bihan; met bolontez he Mab eo ec'h en em rofe d'ar gristenien. Hen ober a ra gant levenez.  Eno a-hend-all e kav he Mab, rak ar gristenien bodet en-dro d'o fastor a zo unanet start gant ar C'hrist. A-unan gantañ ne reont nemet eur c'horf a zo Jezuz ar penn anezañ, hag int-i an izili. En eur rei d'ezo teñzor he  c'harantez, da Jezuz eo eta e ro ar Werc'hez anezañ.  Ha pe seurt vad a ra d'ar gristenien genta?  Daoust ha prezeg a ra gwirioneziou ar silvidigez ? Nann, rak n'he deus ket resevet ar garg-se. Ne ro ket kennebeut ar sakramanchou, n'eo na beleg nag eskob met hepken eur gristenez evel pep hini eus ar re all. Met Mari a zo Mamm d'Hor Salver Jezuz-Krist.  106  Hi eo he deus roet d'ezañ e gorf sakr, he deus e vaget, e zouget ez-vihan war he barlenn ha war he divrec'h.  En he c'hichen en deus  kresket Jezuz, en he c'hichen en eur labourat hag en eur bedi, en deus gortozet eur silvidigez ar bed. Da heul Jezuz e kerze e Vamm, pa brezege an Aviel dre ar Palestin, hag e-harz ar Groaz e kavjod c'hoaz e Vamm pa varvas warni evidomp.  Eus kement-se holl Mari a zigas da soñj d'ar gristenien genta, hag an neb he gwel a gav d'ezañ gwelout c'hoaz Jezuz.  Aes eo eta kompren perak e kar an Ebestel hag ar gristenien genta mont alies da welout ar Werc'hez Vari.